Terrafame arvioi, että tehdas kasvattaa yhtiön liikevaihtoa noin 200 miljoonaa euroa vuodessa.

Valtion kaivosyhtiö Terrafame ilmoittaa investoivansa 240 miljoonaa euroa Sotkamoon rakennettavaan akkukemikaalitehtaaseen. Kemikaaleja tuotetaan tehtaalla sähköajoneuvojen akkuihin.

”Terrafame on saavuttanut metallien tuotannon ylösajossa suunnittelemamme tavoitetason. Myös liikevaihto ja kannattavuus ovat ylösajon aikana kehittyneet hyvin. Yhtiön hallituksen näkemyksen mukaan nyt on hyvä ajankohta tehdä uusia, tulevaisuutta koskevia ratkaisuja”, sanoo Terrafamen hallituksen puheenjohtaja Lauri Ratia tiedotteessa.